да бъдат ясно
 разграничени като социалноосигурителни обезщетения (тези обезщетения са
 включени в „Брутен паричен или близък до паричния доход на наето лице“
 (PY010G).
 1.4.1.8. Надбавки за образование (PY140G)
 Надбавките за образование се отнасят до безвъзмездни средства, стипендии и друга
 помощ за образователни цели, получавани от учащи.
 1.4.1.9. Надбавки/обезщетения за социално изключване, некласифицирани другаде
 (HY060G).
 Социалноосигурителните обезщетения във функцията „социално изключване, което не
 е класифицирано другаде“ се отнасят до „социално изключените“ или до „тези, които
 са изправени пред риск от социално изключване“. Основните целеви групи включват
 бедстващи хора, мигранти, бежанци, лица с наркотична зависимост, лица с алкохолна
 зависимост и жертви на криминално насилие.
 Понятието обхваща:
 – подпомагане на дохода: периодично изплащане на суми на хора, чиито
 средства са недостатъчни. Условията за придобиване на това право може да
 бъдат свързани не само с лични средства, но също и с националността,
 местопребиваването, възрастта, готовността за започване на работа и
 семейното положение. Обезщетенията може да бъдат с ограничена или
 неограничена продължителност; те може да бъдат изплащани на лицето или на
 семейството и може да бъдат предоставяни от органите на централната или
 местната власт;
 – други парични обезщетения: подпомагане за бедстващи и уязвими лица, за
 облекчаване на бедността или подпомагане в трудни ситуации. Тези
 BG 15 BG
 ---pagebreak--- обезщетения може да бъдат изплащани от частни организации с нестопанска
 цел.
 1.4.2. Получавани редовни парични трансфери между домакинствата
 Получаваните редовни парични трансфери между домакинствата се отнасят до
 паричните суми, получавани редовно по време на референтния период за дохода от
 други домакинства или лица.
 „Редовни“ не предполага точно определено време и не изисква стриктна периодичност.
 То може да съответства на един от два различни времеви периода:
 – може да се отнася за годишни суми, получавани всяка година или в рамките на
 няколко години;
 – като алтернатива, може да се отнася за периодично (например месечно)
 получавани суми за кратък период от време, включен в референтния период за
 дохода (например шест месеца).
 1.4.2.1 Получавани редовни парични трансфери между домакинствата (HY080G)
 Получаваните редовни парични трансфери между домакинствата се отнасят за
 получавани редовни плащания, дори и само веднъж годишно, които са на
 разположение за финансиране на (редовни) разходи за потребление.
 Понятието обхваща:
 – задължителна издръжка на съпруга/та и издръжка на дете;
 – доброволна издръжка на съпруга/та и издръжка на дете, получавани редовно;
 – редовно парично подпомагане от лица, които са различни от членовете на
 домакинството;
 – редовно парично подпомагане от домакинства в други държави.
 То не включва:
 – безплатно или субсидирано жилищно настаняване, предоставяно от друго
 домакинство (което е включено в понятието „Приспаднат наем“);
 – наследство и други капиталови трансфери, т.е. трансфери, получени от други
 домакинства, които домакинството не счита като изцяло на разположение за
 потребление в рамките на референтния период за дохода;
 – подаръци и други големи, еднократни и неочаквани парични потоци, като
 например еднократни суми за покупка на кола, къща или други подобни, или
 които да бъдат запазени за дългосрочно потребление (за повече от една година
 напред);
 – издръжка или помощ, плащана от правителство (централно или местно), ако
 поради някаква причина съпруг не плаща издръжката на другия съпруг или
 издръжката